CELEX: 32019B0571
Language: et
Date: 2019-03-28 00:00:00
Title: Ühtse kriisilahendusnõukogu otsus (EL) 2019/571, 28. märts 2019, ühtse kriisilahendusnõukogu 2017. majandusaasta eelarve täitmise heakskiitmise ja raamatupidamiskontode sulgemise kohta (SRB/PS/2019/02)

10.4.2019   
            
            
               ET
            
            
               Euroopa Liidu Teataja
            
            
               L 99/46
            
         
      ÜHTSE KRIISILAHENDUSNÕUKOGU OTSUS (EL) 2019/571,
      28. märts 2019,
      ühtse kriisilahendusnõukogu 2017. majandusaasta eelarve täitmise heakskiitmise ja raamatupidamiskontode sulgemise kohta (SRB/PS/2019/02)
      ÜHTSE KRIISILAHENDUSNÕUKOGU TÄISKOGU,
      
                  —
               
               
                  võttes arvesse Euroopa Parlamendi ja nõukogu 15. juuli 2014. aasta määruse (EL) nr 806/2014 (millega kehtestatakse ühtsed eeskirjad ja ühtne menetlus krediidiasutuste ja teatavate investeerimisühingute kriisilahenduseks ühtse kriisilahenduskorra ja ühtse kriisilahendusfondi raames ning millega muudetakse määrust (EL) nr 1093/2010) (1) (edaspidi „ühtse kriisilahenduskorra määrus“) artikli 50 lõike 1 punkti b ja artikli 63 lõiget 8,
               
            
                  —
               
               
                  võttes arvesse ühtse kriisilahendusnõukogu finantsmääruse artikleid 103, 104 ja 105,
               
            
                  —
               
               
                  võttes arvesse ühtse kriisilahendusnõukogu 2017. majandusaasta lõplikku raamatupidamise aastaaruannet, mis kinnitati kriisilahendusnõukogu 21.–22. juunil 2018 toimunud kohtumisel,
               
            
                  —
               
               
                  võttes arvesse ühtse kriisilahendusnõukogu iga-aastast tegevusaruannet 2017. majandusaasta kohta, mis võeti vastu kriisilahendusnõukogu 21.–22. juunil 2018 toimunud kohtumisel,
               
            
                  —
               
               
                  võttes arvesse kontrollikoja aastaaruannet, mis koosneb kinnitavast avaldusest 2017. majandusaasta raamatupidamisarvestuse usaldusväärsuse ning aluseks olevate tehingute seaduslikkuse ja korrektsuse ning usaldusväärse finantsjuhtimise kohta, samuti ühtse kriisilahendusnõukogu vastuseid,
               
            
                  —
               
               
                  võttes arvesse kontrollikoja 2017. aasta eriaruannet nr 23 „Ühtne Kriisilahendusnõukogu: keeruka pangandusliiduga seotud töö on alanud, kuid pikk tee on veel ees“,
               
            
                  —
               
               
                  võttes arvesse kontrollikoja aruannet, vastavalt määruse (EL) nr 806/2014 artikli 92 lõikele 4 mis tahes tingimuslike kohustuste kohta (kas ühtsele kriisilahendusnõukogule, nõukogule või komisjonile endale või teistele), mis tekivad ühtse kriisilahendusnõukogu, nõukogu või komisjoni poolt käesoleva määruse kohaste ülesannete täitmisel 2017. majandusaasta jaoks, ning samuti ühtse kriisilahendusnõukogu, nõukogu ja komisjoni vastuseid,
               
            ON OTSUSTANUD:
      
         1.   
         
            kiita heaks ühtse kriisilahendusnõukogu esimehe tegevus kriisilahendusnõukogu 2017. majandusaasta eelarve täitmisel;
         
      
      
         2.   
         
            kiita heaks ühtse kriisilahendusnõukogu 2017. majandusaasta raamatupidamiskontode sulgemine;
         
      
      
         3.   
         
            esitada alltoodud tähelepanekud;
         
      
      
         4.   
         
            nõuda, et ühtse kriisilahendusnõukogu esimees teavitaks sellest otsusest nõukogu, komisjoni ja kontrollikoda, korraldaks selle avaldamise Euroopa Liidu Teatajas (L-seerias) ja ühtse kriisilahendusnõukogu veebilehel.
         
      
      
         Brüssel, 28. märts 2019
         
            
               Ühtse Kriisilahendusnõukogu nimel
            
            
               täiskogu liige
            
            Klaus KUMPFMÜLLER
         
      
      
         (1)  ELT L 225, 30.7.2014, lk 1.